Hei, denne artikkelen er over ett år gammel og kan inneholde utdatert informasjon

Åpnet pub i garasjen. Så kom politiet på besøk På Klepp i Rogaland.

Vanligvis brukes en garasje til parkering av biler, men natt til lørdag kom politiet over en garasje som var rigget til som lokal pub på Klepp i Rogaland.

Initiativet må ha vært rimelig populært, siden det var åtte gjester i garasjepuben på Jæren da politiet banket på.



Politiet i Stavanger opplyser at pubeieren innrømmet salg av alkohol uten nødvendige tillatelser, og at skjenkestedet nå er stengt.

Det er beslaglagt en del alkohol og kontanter, som politiet fant i garasjen.



(NTB)